text: মোহাম্মদ জাকারিয়া পিন্টু (জন্ম: ১ জানুয়ারি ১৯৪৩; জাকারিয়া পিন্টু নামে সুপরিচিত) হলেন একজন বাংলাদেশ সাবেক পেশাদার ফুটবল খেলোয়াড়। পিন্টু ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন, তিনি স্বাধীন বাংলা ফুটবল দলের অধিনায়কের দায়িত্ব পালন করেছিলেন। বাংলাদেশের স্বাধীনতার পর বাংলাদেশ ফুটবল দলের প্রথম অধিনায়ক হন।
  
  ১৯৯৫ সালে তিনি বাংলাদেশ সরকার কর্তৃক ক্রীড়া বিভাগে স্বাধীনতা পুরস্কার অর্জন করেন।
  
  ব্যক্তিগত জীবন
  মোহাম্মদ জাকারিয়া পিন্টু ১৯৪৩ সালের ১লা জানুয়ারি তারিখে ব্রিটিশ ভারতের বেঙ্গল প্রেসিডেন্সির নওগাঁয় জন্মগ্রহণ করেছেন। তার ছোট ভাই মইনুদ্দিন একজন ফুটবল খেলোয়াড় ছিলেন।
  
  বিতর্ক
  বাংলাদেশ ফুটবল ফেডারেশনের সভাপতি কাজী সালাহউদ্দিন অভিযোগ করেছিলেন, পিন্টু ২০১২ সালের বাংলাদেশ ফুটবল ফেডারেশন নির্বাচনে সভাপতি পদের মনোনয়নপত্র প্রত্যাহারের জন্য তহবিল চেয়েছিলেন। তবে পরবর্তীকালে পিন্টু এই অভিযোগ অস্বীকার করেছেন।
  
  তথ্যসূত্র
  
  বিষয়শ্রেণী:১৯৪৩-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:নওগাঁ জেলার ব্যক্তি
  বিষয়শ্রেণী:বাংলাদেশী ফুটবলার
  বিষয়শ্রেণী:ফুটবল ডিফেন্ডার
  বিষয়শ্রেণী:বাংলাদেশের ফুটবল ম্যানেজার
  বিষয়শ্রেণী:ক্রীড়ায় স্বাধীনতা পুরস্কার বিজয়ী
  বিষয়শ্রেণী:স্বাধীনতা পুরস্কার বিজয়ী
title: মোহাম্মদ জাকারিয়া পিন্টু